Nitihish1
సన్‌ రైజర్స్‌పై ముంబై విజయం
ముంబయి: ఐపిఎల్‌-10 సీజన్‌లో భాగంగా సన్‌ రైజర్స్‌కు బుధవారం ముంబయి ఇండియన్స్‌తో మ్యాచ్‌ జరిగింది. టాస్‌ గెలిచిన ముంబయి ఇండియన్స్‌ మొదట సన్‌ రైజర్స్‌ను బ్యాటింగ్‌ చేయాల్సిందిగా కోరింది.దీంతో సన్‌ రైజర్స్‌నిర్ణీత 20 ఓవర్లలో 8 వికెట్ల నష్టానికి 158 పరుగులు చేసింది.ముంబై ఇండియన్స్‌ బ్యాటింగ్‌కు దిగి 18.4 ఓవర్లలో6 వికెట్లకు 159 పరుగులు చేయడంతో సన్‌ రైజర్స్‌పై 4 వికెట్ల తేడాతో విజయం సాధించింది.సన్‌ రైజర్స్‌కు చెందిన ఓపెనర్‌ శిఖర్‌ ధావన్‌ 43 బంతులు ఆడి 5 బౌండరీలు,1 సిక్సర్‌తో 48 పరుగులు చేయగా,కెప్టెన్‌ డేవిడ్‌ వార్నర్‌ 34 బంతులు ఆడి 7 బౌండరీలు,2 సిక్సర్లతో 49 పరుగులు చేసి నిలకడగా ఆడారు.
ముంబయి కట్టుదిట్టంగా బౌలింగ్‌ చేయడంతో ఓపెనర్లు ఇద్దరూ ఆరంభంలో నిలకడగా ఆడుతూ వచ్చారు.ఇద్దరు బ్యాట్స్‌మెన్‌ హాఫ్‌ సెంచరీకి చేరవై వెనుదిరిగారు.హర్భజన్‌ బౌలింగ్‌లో రివర్స్‌ స్వీప్‌ షాట్‌ ఆడిన వార్నర్‌ కీపర్‌ పార్థీవ్‌ పటేల్‌ అద్భుత క్యాచ్‌తో పెవిలియన్‌కు చేరాడు.మెక్లన్‌గాన్‌ బౌలింగ్‌లో ధావన్‌ బౌల్డ్‌ అయ్యాడు.
అనంతరం క్రీజులోకి వచ్చిన దీపక్‌ హుడా 9 పరుగులతో ఆకట్టుకోలేక పోయాడు.భజ్జీ బౌలింగ్‌లో హుడా భారీ షాట్‌ ఆడి బౌండరీ లైన్‌ దగ్గర పోలార్డ్‌ చేతికి చిక్కాడు.సిక్సర్ల వీరుడు యువరాజ్‌ 5 పరుగులే చేసి వెనుదిరిగాడు.యువ సంచలనం హార్థిక్‌ పాండ్యా బౌలింగ్‌లో యువరాజ్‌ బౌల్డ్‌ అవడంతో సన్‌ రైజర్స్‌ స్కోరు నెమ్మదించింది.ఈ దశలో క్రీజులో ఉన్న బెన్‌ కటింగ్‌ 20 పరుగులతో ధాటిగా ఆడే ప్రయత్నం చేశాడు.అయితే బుమ్రావేసిన యార్కర్‌కు కటింగ్‌ కూడా బౌల్డ్‌ అయ్యాడు.తరువాత వచ్చిన మిగతా ఆటగాళ్లు చెతులెత్తేశారు.ముంబయి బౌలర్లు వరుసగా వికెట్లు తీస్తూ సన్‌ రైజర్స్‌ను కోలుకోకుండా చేశారు.కీలకమైన ఆఖరి ఓవర్లలో పరుగులేమి చేయకుండా నియంత్రించారు.బుమ్రా 24 పరుగులిచ్చి 3 వికెట్లు,హర్భజన్‌ 23 పరుగులిచ్చి 2 వికెట్లు తీసుకుని సన్‌ రైజర్స్‌ను నియంత్రించారు.
మలింగ,మెక్లనగాన్‌,హార్థిక్‌ పాండ్యా ఒక్కొక్కరు ఒక వికెట్‌ తీసుకున్నారు. తడబడుతూ ఆడిన ముంబై ఇండియన్స్‌ సన్‌ రైజర్స్‌ హైదరాబాద్‌ తరువాత బ్యాటింగ్‌కు దిగిన ముంబై ఇండియన్స్‌ తడబడుతూ ముందుకు సాగింది. దీంతో స్కోరు నెమ్మదించింది.ఓపెనర్‌ పటేల్‌ 24 బంతులు ఆడి 7 బౌండరీలతో 39 పరుగులు చేసి హుడా బౌలింగ్‌లో కుమార్‌కు క్యాచ్‌ ఇవ్వడంతో వెనుదిరిగాడు.మరో ఓపెనర్‌ బట్లర్‌ 11 బంతులు ఆడి 3 బౌండరీలతో14 పరుగులు చేసి నెహ్రా బౌలింగ్‌లో ఔటయ్యాడు.
కెప్టెన్‌ రోహిత్‌ శర్మ 4 బంతులు ఆడి రషీద్‌ఖాన్‌ బౌలింగ్‌లో ఎల్‌బిడబ్ల్యూగా పెవిలియన్‌కు వెళ్లిపోయాడు.నితీశ్‌ రానా 36 బంతులు ఆడి 3 బౌండరీలు,2 సిక్సర్లతో 45 పరుగుల్ధుచేసి కుమార్‌ బౌలింగ్‌లో పెవిలియన్‌కు చేరాడు.నితీశ్‌ రానా ముంబై ఇండియన్స్‌ను ఆదుకోవడంతో స్కోరు కొంత మేరకు పరుగులు పెట్టింది.పోలార్డ్‌ 11 బంతులు ఆడి 1 సిక్సర్‌తో 11 పరుగులు చేసి కుమార్‌ బౌలింగ్‌లో ధవన్‌కు క్యాచ్‌ ఇచ్చి ఔటయ్యాడు.సిహెచ్‌ పాండ్యా 20 బంతులు ఆడి 3 బౌండరీలు,3 సిక్సర్లతో 37 పరుగులు చేసి కుమార్‌ బౌలింగ్‌లో కటింగ్‌కు క్యాచ్‌ ఇచ్చి ఔటయ్యాడు.హెచ్‌హెచ్‌ పాండ్యా 3 బంతులు ఆడి 2 పరుగులు, హర్భజన్‌ 3 బంతులు ఆడి 3 పరుగులు చేసి నాటౌట్‌గా నిలిచారు.దీంతో ముంబై ఇండియన్స్‌ 18.4 ఓవర్లలో 6 వికెట్ల నష్టానికి 159 పరుగులు చేసింది